ང་ཚོས་དྲྭ་ལམ་ནས་གོང་གི་ཚིག་དེ་ཚོ་སྤྱི་སྐད་ཡིན་མིན་གྱི་རྩོད་གླེང་བྱས་ཤིང་།དེའི་ནང་ནས་ཨ་ཅང་ཅང་སྤྱི་སྐད་ཡིན་མིན་ལ་གླེང་སློང་ཤུགས་ཆེ་ཙམ་བྱས།ངས་འབའ་པ་ཕུན་དབང་གི་ལོ་རྒྱུས་བསྒྱུར་སྐབས།དབྱིན་སྐད་ཀྱི་ཞེས་པའི་དོན་མཚོན་བྱེད་དུ།ཡིན་དང་ཡིན་ཨ་ཅང་ཅང་།ངེས་པར་དུ་སོགས་བེད་སྤྱོད་བཏང་མཐར།འཚམས་ཤོས་ནི་ཨ་ཅང་ཅང་ཡིན་པར་མཐོང་སྟེ་ཚིག་དེ་སྤྱད་པ་ཞིག་ཡིན་ལ།ཚིག་དེའི་གོ་དོན་ཐད།བོད་རྒྱ་ཚིག་མཛོད་ཆེན་མོའི་ནང་བཤད་མི་དགོས་ཞེས་པའམ།ལོས་བདེན་ཟེར་བའི་དོན་ཏེ།དཔེར་ན།ཕྲུ་གུས་ཀྱང་སྒྲུབ་ཐུབ་ན།མི་རྒན་པས་ཨ་ཅང་ཅང༌།རླངས་འཁོར་ཡང་ཤིན་ཏུ་མགྱོགས་ན།གནམ་གྲུ་ནི་ཨ་ཅང་ཅང༌།དགུན་ཡང་དྲོ་ན།དབྱར་ཁ་ནི་ཨ་ཅང་ཅང༌ལྟ་བུཞེས་གསལ་འདུག།བོད་རྒྱ་ཚིག་མཛོད་ཆེན་མོའི་ནང་མིང་ཚིག་གང་ཞིག་ཡུལ་སྐད་ཡིན་ཚེ།ཡུལ་ཞེས་ཡུལ་སྐད་ཡིན་པའི་རྟགས་བཏབ་ཡོད་ཀྱང་།ཚིག་འདི་ལ་རྟགས་དེ་བཏབ་མེད་པས་ངས་ནི་སྤྱི་སྐད་རང་དུ་བརྩིས་ནས་བེད་སྤྱོད་བྱས།